**Ministru kabineta noteikumu projekta “Grozījumi Ministru kabineta**

**2010. gada 21. septembra noteikumos Nr. 899 “Likuma “Par iedzīvotāju**

**ienākuma nodokli” normu piemērošanas kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma "Par iedzīvotāju ienākuma nodokli" (2015. gada 30. novembra likuma "Grozījumi likumā "Par iedzīvotāju ienākuma nodokli"" redakcijā) 39. panta 6. punktā Ministru kabinetam dotais uzdevums (VK reģ.Nr.2016-uzd-27). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *18.7 punkts un 1.pielikuma 1. un 2.piemērs*  Atbilstoši grozījumiem likuma “Par iedzīvotāju ienākuma nodokli” 8.panta 2.9 daļā (spēkā no 2015.gada 1.janvāra), uzskata, ka kapitālsabiedrības valdes loceklis guvis ar algas nodokli apliekamu ienākumu, kas atbilst normatīvajos aktos noteiktajam minimālās mēneša darba algas apmēram kārtējā taksācijas gada mēnesī, kad kapitālsabiedrībā nav bijis neviena darbinieka vai valdes locekļa, kas gūst atlīdzību, kura nav mazāka par normatīvajos aktos noteikto minimālo mēneša darba algas apmēru, ja attiecīgā taksācijas gada mēneša apgrozījums ir lielāks par normatīvajos aktos noteikto piecu minimālo mēneša darba algu apmēru.  Izstrādātie grozījumi Ministru kabineta 2010. gada 21. septembra noteikumos Nr. 899 “Likuma “Par iedzīvotāju ienākuma nodokli” normu piemērošanas kārtība” (turpmāk – Noteikumi) paredz precizēt noteikumu 18.7 punktu atbilstoši grozījumiem likuma “Par iedzīvotāju ienākuma nodokli” 8.panta 2.9 daļā attiecībā uz kapitālsabiedrības valdes locekļiem, kad kapitālsabiedrībā nav bijis neviena darbinieka vai valdes locekļa, kas gūst atlīdzību, kura nav mazāka par normatīvajos aktos noteikto minimālo mēneša darba algas apmēru, ja attiecīgā taksācijas gada mēneša apgrozījums ir lielāks par normatīvajos aktos noteikto piecu minimālo mēneša darba algu apmēru.  Likuma “Par iedzīvotāju ienākuma nodokli” 8.panta 2.9 daļā noteiktais attiecas uz visiem kapitālsabiedrības valdes locekļiem, neatkarīgi no to skaita konkrētajā kapitālsabiedrībā.  Līdz ar to, lai nodrošinātu likuma “Par iedzīvotāju ienākuma nodokli” vienveidīgu piemērošanu, Noteikumu 1.pielikumā (1. un 2.piemērs) tiek atrunāta arī iedzīvotāju ienākuma nodokļa piemērošanas kārtība gadījumos, piemēram, ja:   1. kapitālsabiedrībā ir divi valdes locekļi, un vienam no viņiem ir slimības lapa “B” un ir maksāta alga, kas atbilst normatīvajos aktos noteiktajai minimālajai mēneša darba algai, savukārt otram valdes loceklim tiek maksāta alga, kas ir mazāka par minimālo mēneša darba algu; 2. kapitālsabiedrībai ir viens valdes loceklis, kam nepilnu vai pilnu mēnesi ir darbnespējas lapa “B”, un kapitālsabiedrības attiecīgā taksācijas gada mēneša apgrozījums ir lielāks par normatīvajos aktos noteikto piecu minimālo mēneša darba algas apmēru un nav cita darbinieka, kas saņem vismaz minimālo darba algu.   *18.2 9., 18.2 10. apakšpunkts, 35. punkts un 135.1. apakšpunkts*  Noteikumos atbilstoši likuma “Par iedzīvotāju ienākuma nodokli” normām ir precizēta iedzīvotāju ienākuma nodokļa piemērošanas kārtība šādos gadījumos:  - attiecībā uz darba devēja dāvanu darbiniekam, ja tā taksācijas gada laikā nepārsniedz 14,23 euro;  - attiecībā uz darba devēja darbiniekam piešķirtajiem apbalvojumiem, kam nav atlīdzības nozīmes rakstura, bet ir morāla novērtējuma raksturs (likuma “Par iedzīvotāju ienākuma nodokli” 9.panta pirmās daļas 32.punkts);  - attiecībā uz fiziskās personas ienākumu neapliekamo apmēru – 3000 *euro* gadā, kuru piemēro attiecīgās fiziskās personas gada kopējiem ienākumiem no lauksaimnieciskās ražošanas un lauku tūrisma pakalpojumu sniegšanas, kā arī no sēņošanas, ogošanas, savvaļas ārstniecības augu un ziedu vākšanas vai nemedījamās sugas indivīda – parka vīngliemezis (Helix pomatia) – ieguves;- attiecībā uz attaisnojuma dokumentiem, kuri apliecina taksācijas gadā veiktos attaisnotos izdevumus.  *26. punkts*  Līdz šim likumā “Par iedzīvotāju ienākuma nodokli” bija spēkā normas, ka dzīvības apdrošināšanas (ar līdzekļu uzkrāšanu) prēmiju maksājumi un iemaksas privātajos pensiju fondos bija attiecināmas uz iedzīvotāju ienākuma nodokļa attaisnotajiem izdevumiem tikai tad, ja attiecīgā apdrošināšanas sabiedrība vai privātais pensiju fonds atbilstoši spēkā esošajiem normatīvajiem aktiem bija reģistrēts Latvijā vai citā Eiropas Savienības dalībvalstī, vai Eiropas Ekonomikas zonas valstī. Minētais attiecās arī uz darba devēju veikto apdrošināšanas prēmiju (ar līdzekļu uzkrāšanu) un iemaksu privātajos pensiju fondos izslēgšanu no iedzīvotāju ienākuma nodokļa apliekamā ienākuma.  2015.gada 30.novembrī likumā “Par iedzīvotāju ienākuma nodokli” tika veikti grozījumi (grozījumi likuma “Par iedzīvotāju ienākuma nodokli” 8.panta piektajā daļā, 9.panta pirmās daļas 4.punktā, 10.panta pirmās daļas 5. un 6.punktā, 11.1panta ceturtās daļas 9. un 10.punktā un 39.panta 6.punktā), kas ir spēkā no 2016.gada 1.janvāri un attiecīgi paredz nodokļa maksātājam tiesības iekļaut attaisnotajos izdevumos dzīvības apdrošināšanas (ar līdzekļu uzkrāšanu) prēmiju maksājumus un iemaksas privātajos pensiju fondos arī tad, ja šie maksājumi veikti uz Ekonomiskās sadarbības un attīstības organizācijas valstīm. Tas pats attiecas arī uz darba devēju veikto apdrošināšanas prēmiju (ar līdzekļu uzkrāšanu) un iemaksu privātajos pensiju fondos izslēgšanu no iedzīvotāju ienākuma nodokļa apliekamā ienākuma.  Tādējādi atbilstoši minētajiem grozījumiem likumā “Par iedzīvotāju ienākuma nodokli” tiek veikti arī grozījumi Noteikumu 26. punktā.  *28.punkts un 1.pielikuma 8.piemērs*  Ar 2015.gada 30.novembrī Saeimā pieņemto likumu „Grozījumi likumā „Par iedzīvotāju ienākuma nodokli”” (stājās spēkā 2016.gada 1.janvārī), likuma „Par iedzīvotāju ienākuma nodokli” 8.pants tika papildināts ar jaunu 5.2daļu, kura nosaka, ka šā panta piektajā daļā noteikto procentuālo ierobežojumu – 10 procenti no maksātājam aprēķinātās bruto darba samaksas taksācijas gadā – nepiemēro maksātājam proporcionāli par tām taksācijas gada kalendāra dienām, kurās tas atrodas bērna kopšanas atvaļinājumā, kā arī pārejošas darbnespējas, grūtniecības un dzemdību atvaļinājuma kalendāra dienām, par kurām maksātājam ir izsniegta darbnespējas lapa "B".  Lai nodrošinātu vienveidīgu un precīzu likuma “Par iedzīvotāju ienākuma nodokli” 8.panta 5.2daļas piemērošanu konkrētā situācijā, Noteikumu 1.pielikums ir papildināts ar 8.piemēru, kurā parādīts, kā nosakāms ar algas nodokli apliekamais ienākums gadījumā, ja darbiniecei, kurai četrus mēnešus ir bijusi izsniegta darbnespējas lapa “B”, darba devējs ir iegādājies veselības apdrošināšanas polisi.  *33.1punkts*  Noteikumi pēc būtības nav papildināti ar jaunu  punktu, bet, ņemot vērā to, ka Noteikumos nepieciešams iekļaut jaunu punktu, attiecībā uz likuma “Par iedzīvotāju ienākuma nodokli” 8.panta 5.2daļas piemērošanu, tad līdzšinējais Noteikumu 34.punkts ir jāizsaka kā jauns Noteikumu punkts.  *34.punkts*  Lai nodrošinātu vienveidīgu un precīzu likuma  “Par iedzīvotāju ienākuma nodokli” 8.panta 5.2daļas piemērošanu, Noteikumi papildināti ar jaunu punktu, nosakot, ka, ja, taksācijas gadā dzīvības (bez līdzekļu uzkrāšanas), veselības vai nelaimes gadījumu apdrošināšanas prēmiju summa pārsniedz gan 426,86 euro, gan 10% ierobežojumu par periodu, kad ir aprēķināta darba samaksa, ar nodokli apliekamā summa ir lielākā no abiem pārsniegumiem.  *36. un 80.punkts*  No Noteikumiem izslēgtas normas, kuras pēc grozījumu izdarīšanas atrunātas likumā “Par iedzīvotāju ienākuma nodokli”.  *1.pielikuma 3. piemērs, 8.pielikuma 1. un 2.piemērs*  Noteikumos ietvertajos piemēros tiek aktualizētas valsts sociālās apdrošināšanas iemaksu un iedzīvotāju ienākuma nodokļa likmes. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāju ienākuma nodokļa maksātāji un iedzīvotāju ienākuma nodokļa ieturētāji:   * darba devēji, kas veic apdrošināšanas prēmiju maksājumu par darbiniekiem, un nodokļa maksātāji – apdrošinātie darbinieki; * kapitālsabiedrības un to valdes locekļi, ja kapitālsabiedrībā nav bijis neviena darbinieka vai valdes locekļa, kas gūst atlīdzību, kura nav mazāka par normatīvajos aktos noteikto minimālo mēneša darba algas apmēru vai kapitālsabiedrības valdes loceklim, kuram tiek maksāta alga, kas ir vismaz minimālās mēneša algas apmērā, ir piešķirta slimības lapa “B”; * darbinieki, kas saņem no darba devēja dāvanas; * maksātāji, kas gūst ienākumus no lauksaimnieciskās ražošanas un lauku tūrisma pakalpojumu sniegšanas, kā arī no sēņošanas, ogošanas, savvaļas ārstniecības augu un ziedu vākšanas vai nemedījamās sugas indivīda – parka vīngliemezis (Helix pomatia) – ieguves. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

III., IV. un V. sadaļa – projekts šīs jomas neskar

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņošana ar sabiedrības pārstāvjiem nav nepieciešama, jo Ministru kabineta noteikumu projekts tikai precizē noteikumus saskaņā ar grozījumiem likumā “Par iedzīvotāju ienākuma nodokli”, kā arī aktualizē noteikumu pielikumos esošajos piemēros valsts sociālās apdrošināšanas obligāto iemaksu un iedzīvotāju ienākuma nodokļa likmes. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. |
| 3. | Cita informācija | Nav. |

Finanšu ministre D.Reizniece – Ozola

20.10.2016

1317

Finanšu ministrijas Tiešo nodokļu departamenta

Īpašuma un iedzīvotāju ienākuma

nodokļu nodaļas vadītājas vietniece

Veinberga 67083848, faksa Nr.67095421

[Inese.Veinberga@fm.gov.lv](mailto:Inese.Veinberga@fm.gov.lv)